cyanic-selkie/wikianc huggingface dataset:
Գուելի զբոսայգի
Կառուցվածք
Միանգամայն ֆանտաստիկ ձևի երկու տնակներով կենտրոնական մուտքը հանդիսանում է զբոսայգու ամենից հիասքանչ անկյունը։ Գաուդիին բնորոշ հնգաճառագայթ խաչով պսակավորված դեկորատիվ աշտարակով աջ տաղավարը նախատեսված էր որպես զբոսայգու վարչակազմի գրասենյակ, ձախը կառուցված էր դռնապանի համար։ Այդ հեքիաթային տնակների անսովոր զարդաքանդակները դրանց դարձնում է ավելի շուտ քանդակագործական, քան ճարտարապետական ստեղծագործություններ։ Շատրվաններով մուտքային սանդուղքը տանում է դեպի հիպոոճային դահլիճ՝ հայտնի «Հարյուր սյուներով դահլիճ» անվամբ:Սանդուղքի ներքևի սանդուղահարթակում տեղադրված է Գաուդիի սիրելի կերպարը՝ խճանկարե Սալամանդրան, միջին սանդուղահարթակը զարդարված է քառաշերտ կատալոնական դրոշով և օձի գլխով մեդալիոնով, իսկ հիպոոճային դահլիճի վերևում տեղակայված վերին սանդղավանդում, որը հանդիսանում է զբոսայգու ամբողջության կենտրոնը, գտնվում է երկար, ծովային օձի ձևով ոլորված նստարանը։ Այդ նստարանի զարդաքանդակի ստեղծման ժամանակ Գաուդին համագործակցում էր իր աշակերտներից մեկի՝ Ժոզեֆ Մարիա Ժուժոլի (Josep Maria Jujol i Gibert) հետ։ Հենց նա էլ կերամիկական հախճասալիկների կոտորտանքներից, ջարդված ապակուց և այլ շինարարական թափոններից ստեղծել է հայտնի կոլաժները՝ առաջ անցնելով աբստրակցիոնիզմի և սյուռեալիզմի շատ ստեղծագործություններից։ Նստարանի կողապատկերին տրվել է նստած մարդու ուրվապատկերին համընկնող հատուկ ձև։ Գաուդին դրան հասել է նստեցնելով բանվորին չչորացող կավի վրա և այդ կերպ ստացել մեջքի կորությունը։
«Հարյուր սյուներով դահլիճ»-ն իրականում պարունակում է 86 դորիական սյուներ և ունի լավ ձայնալսելիություն (ակուստիկա), ինչը հաճախ օգտագործում են տեղացի երաժիշտները:Նրա տարօրինակ ձև ունեցող առաստաղը զարդարված է խճանկարով և զբոսայգու նստարանի նույն կերամիկական երեսպատմամբ կեղծ ամրոցով (կողպեքով)։ Զբոսայգում գլխավոր հրապարակից և նրա շուրջը ձգված է հետիոտն ճանապարհների ու արահետների ցանցը, որը տանում է դեպի տեղի քարերով Գաուդիի կառուցած զբոսանքի ալեաները և իր արտասովոր տեսքի համար ստացել է «Թռչնաբույն» անվանումը։
Զբոսայգու տարածքում է գտնվում Գաուդիի տուն-թանգարանը։ Այն 1963 թվականին բացվել է նրա նախկին առանձնատանը ճարտարապետի ընկերների կազմակերպության կողմից և ունի Գաուդիի ստեղծած կահույքի օրինակներ, Բալիոյի տան, Միլայի տան կահույք։
1962 թվականին գուելի զբոսայգու ճարտարապետական ամբողջությունը հայտարարվեց Բարսելոնայի Գեղարվեստական հուշարձան, 1969 թվականին՝ ազգային նշանակության հուշարձան, իսկ 1984 թվականին Գուելի զբոսայգին Անտոնիո Գաուդիի այլ ստեղծագործությունների հետ միասին մտավ ՅՈՒՆԵՍԿՈ-ի Համաշխարհային ժառանգության ցուցակի մեջ։
Գրականություն
Ամբողջ Գաուդին Հրատարակչություն՝ Editorial Escudo de Oro, S.A. Barcelona ISBN 84-378-2269-6
Լանտերն ռուժ
Լանտերն Ռուժ (Lanterne rouge, կարմիր լապտեր), Տուր դը Ֆրանս մրցավազքում ընդհանուր հաշվարկով վերջին տեղն զբաղեցրած հեծանվորդը, ինչպես նաև այդ մարզիկին շնորհվող մրցանակը։ Անվանումը ծագում է գնացքի վերջին վագոնին ամրացվող լապտերի անունից ։ Լանտերն Ռուժը միջին տեղ է զբաղեցնում խայտառակության ու ձեռքբերման միջև։ Նրա համարվում է նմանօրինակն է եղել սև շապիկը, որ հանձնվել է Ժիրո դ’Իտալիայում վերջին տեղն զբաղեցրած հեծանվորդին 1946-1951 թվականներին։
Պատմություն
Առաջին Լանտերն Ռուժը դարձել է Արսեն Միլոշոն, որը գրեթե 65 ժամով զիջել է 1903 թվականի հաղթող Մորիս Գարենին։ Հեծանվասպորտի պատմության մեջ քիչ բան է հայտնի նրա մասին. նորամուտային Գրանդ Տուրին մասնակցությունից բացի հայտնի է միայն նրա մեկնարկը 1921 թվականի Փարիզ-Բրեստ-Փարիզ հեծանվամարաթոնի ժամանակ, երբ նա արդեն եղել է 54 տարեկան ։ 1919 թվականին վերջինը վերջնագծին հասել է Ժյուլ Նեմպոնը, որը դարձել է տասներորդն ընդհանուր հաշվարկով և հաղթել սիրողական հաշվարկում, իսկ մյուս 23 ոչ պրոֆեսիոնալները դուրս են մնացել։ Այդ ժամանակներում վերջնագծին հասնում էին մեկնարկածների կեսից քիչ, այդ պատճառով վերջին մարզիկն արժանացել է երկրպագուների սատարմանը որպես արիության ու մարզական ոգու օրինակ։ Նույնիսկ երբ էտապների երկարությունը կրճատել են, վերջին հեծանվորդը ավելի մեծ հիացմունքի է արժանացել երկրպագուների կողմից, քան շարքային գրեգարիները, որ զբաղեցրել են միջին տեղեր։
Որոշ հեծանվորդներ պայքարել են հենց վերջին տեղը գրավելու համար՝ խախտելով մարզական սկզբունքները։ Նրանց նպատակն է եղել յուրաքանչյուր էտապ անցնել հնարավորինս վատ, բայց միևնույն ժամանակ դուրս չգալ ժամանակային սահմանից։ 1979 թվականին Կարմիր լապտերի համար պայքարել են մրցանակի՝ նախորդ տարվա դափնեկիր Ֆիլիպ Տենիերը և ավստրիացի Գերհարդ Շյոնբախերը։ Վերջին՝ 48,8 կմ երկարության ունեցող հատվածը նրանք երկուսն էլ անցել են բոլորից վատ. Շյոնբախերն այն անցել է 1 ժամ 21 րոպե 52 վայրկյանում, Տենիերը՝ 1 ժամ 23 րոպե 32 վայրկյանում։ Վերջինը մեկնարկած Բեռնար Ինոն հաղթել է էտապում՝ այն անցնելով 1 ժամ 8 րոպե 53 վայրկյանում, Տենիերի ցույց տված ժամանակը գերազանցել է 20 տոկոսանոց սահմանը, և նա դուրս է մնացել մրցավազքից ։ Շյոնբախերն իր «հաջողության» շնորհիվ գրավել է նոր հովանավորի ուշադրությունը, որի հետ կնքված պայմանագրի համաձայն՝ նա պետք է վերջին տեղն զբաղեցներ նաև 1980 թվականին։ Կազմակերպիչները բարդացրել են ավստրիացու խնդիրը՝ հինգ էտապներից յուրաքանչյուրից հետո մրցավազքից հանելով ընդհանուր հաշվարկով վերջին տեղն զբաղեցրած մարզիկին, բայց դա Շյոնբախերին չի խանգարել նորից զբաղեցնելու վերջին տեղը։ Սակայն նրա թիմի ավագ Պատրիկ Լեֆևերը նույնպիսի խանդավառությամբ չի վերաբերվել նրա՝ Լանտերն Ռուժի համար պայքարին, և Լեֆևերի պնդմամբ ավստրիացին հեռացվել է ։ Ժակի Դյուրանը 1999 թվականին նույնպես դարձել է վերջինը, բայց ոչ ոք չի կարողացել նրան մեղադրել չպայքարելու համար. միաժամանակ նա արժանացել է նաև Ամենաագրեսիվ հեծանվորդի մրցանակին։ Չորս հեծանվորդներ արժանացել են Լանտերն Ռուժի երկուական անգամ, իսկ 2008 թվականին Վիմ Վանսևենանտը սահմանել է ռեկորդ՝ երրորդ անգամ անընդմեջ դառնալով վերջինը։ Ելույթների ընթացքում ընդամենը երեք մրցավազք հաղթած բելգիացին կարիերայի ավարտից հետո էլ արժանացել է միայն տխրահռչակ բախտի՝ բռնվելով դոպինգի տեղափոխման ժամանակ ։
Շլյախովսկի
Շլյախովսկի (Шляховский), խուտոր Ռուսաստանի Վոլգոգրադի մարզի Ֆրոլովսկի շրջանի կազմում։
Բնակչությունը վերջին գրանցված տվյալներով կազմում էր 160 մարդ։
Արտաքին հղումներ
Կատեգորիա:Ռուսաստանի խուտորներ Կատեգորիա:Ռուսաստանի Վոլգոգրադի մարզի Ֆրոլովսկի շրջանի բնակավայրեր
Պիևե Տեզինո
Պիևե Տեզինո (Pieve Tesino), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 718 մարդ (2008), բնակչության խտություն՝ 10 մարդ/կմ²։ Զբաղեցնում է 74 կմ² մակերես։ Փոստային ինդեքս՝ 38050։ Հեռախոսային կոդ՝ 0461։
Ծանոթագրություններ
Կատեգորիա:Իտալիայի բնակավայրեր
Պաուլինա Վեգա
Պաուլինա Վեգա (Paulina Vega, ), կոլումբիացի մոդել, «Միսս Տիեզերք 2014» միջազգային գեղեցկության մրցույթի հաղթող։ Վեգան դարձել է «Միսս Տիեզերք» մրցույթի պատմության մեջ 2-րդ կոլումբիացի հաղթողը, առաջինը եղել է Լուս Մարինա Լուլուագան, որը հաղթել է 1958 թվականին։
Անձնական կյանք
Պաուլինա Վեգան ծնվել է կոլումբիական Բարանկիլիա քաղաքում։ Նրա հայրը՝ Ռոդոլֆո Վեգա Լիամասն է, սրտաբան, մայրը՝ Լուարա Դիեպպան։ Պաուլինան հանդիսանում է կոլումբիացի առասպելական տենոր Գաստոն Վեգայի թոռնուհին, իսկ նրա տատիկը 1953 թվականին դարձել է «Միսս Ատլանտիկո»։ Վեգան սովորում է Կոլումբիայի ամենահին և հայտնի բարձրագույն հաստատություններից մեկում, ինչպես նաև նա խոսում է անգլերեն և մի քիչ ֆրանսերեն։
Գեղեցկության մրցույթների մասնակցություն
«Միսս Կոլումբիա 2013» մրցույթում, որը տեղի է ունեցել 2013 թվականի նոյեմբերի 11-ին Կարտահենա-դե-Ինդիաս քաղաքում, Պաուլինա Վեգան ներկայացրել է Ատլանտիկոյի դեպարտամենտը։ Նա հաղթեց և իրավունք ստացավ ներկայացնելու իր երկիրը «Միսս Տիեզերք 2014»-ում։
2015 թվականի հունվարի 25-ին Ֆլորիդայի Դորալ քաղաքում տեղի ունեցավ «Միսս Տիեզերք 2014» մրցույթը ։ Պաուլինա Վեգան հաղթանակ տարավ՝ դառնալով Կոլումբիայի 2-րդ ներկայացուցիչը, ով հաղթել է այդ մրցույթում։
Արտաքին հղումներ
Կատեգորիա:1993 ծնունդներ Կատեգորիա:Նոյեմբերի 11 ծնունդներ Կատեգորիա:Կոլումբիացի մոդելներ
Որոնողական համակարգ
Որոնողական համակարգը գործիք է, որը նախատեսված է համապատասխան բառերով Համաշխարհային ցանցում որոնումներ կատարելու համար։ Ստեղծված է համացանցում և FTP սերվերներում ինֆորմացիա փնտրելու համար։ Փնտրված արդյունքները ընդհանրապես ներկայացվում են արդյունքների ցանկում և սովորաբար կոչվում են նպատակակակետ, հիթ։ Ինֆորմացիան կարող է բաղկացած լինել վեբ էջերից, նկարներից, ինֆորմացիաներից և այլ տիպի ֆայլերից ու տվյալներից։ Այն կարող է օգտագործվել տարբեր տեսակի տեղեկատվություն որոնելու համար, ներառյալ՝ կայքեր, ֆորումներ, նկարներ, վիդեոներ, ֆայլեր և այլն։ Որոշ կայքեր արդեն իրենցից ներկայացնում են ինչ-որ որոնողական համակարգ, օրինակ՝ Dailymotion, YouTube և Google Videos ինտերնետում տեղադրված տեսահոլովակների որոնողական կայքեր են։
Որոնողական կայքը բաղկացած է "ռոբոտներից", որոնց անվանում են նաև bot, spider, crawler, որոնք ավտոմատ կերպով, առանց մարդկային միջամտության պարբերաբար հետազոտում են կայքերը։ Որոնողական կայքերը հետևում են հղումներին, որոնք կապված լինելով իրար հետ ինդեքսավորում է յուրաքանչյուր էջ տվյալների բազայում՝ հետագայում բանալի բառերի օգնությամբ դառնալով հասանելի ինտերնետից օգտվողների համար։
Սխալմամբ, որոնողական կայքեր են անվանում նաև այն կայքերը, որոնք իրենցից ներկայացնում են կայքային տեղեկատուներ։ Այս կայքերում ուշադրության արժանի կայքերը ցուցակագրվում և դասակարգվում են մարդկային ռեսուրսների շնորհիվ, այլ ոչ թե բոտերի կամ ռոբետների միջոցով։ Այդ կայքերից կարելի է նշել օրինակ՝ Yahoo!։ Yahoo!-ի որոնողական կայքը գտնվում է այստեղ։
Գոյություն ունեն նաև մետա-որոնողական համակարգեր, այսինքն կայքեր, որ նույն որոնումը կատարում են միաժամանակ տարբեր որոնողական կայքերի միջնորդությամբ։ Որոնման արդյունքները հետո դասակարգվում են որպեսզի ներկայացվեն օգտագործողին։ Մետա-որոնողական համակարգերի շարքից կարելի է թվարկել օրինակ՝ Mamma և Kartoo ։
Քերոլայն Սանշայն
Քերոլայն Սանշայն (Caroline Mohr Sunshine, ), ամերիկացի դերասանուհի, պարուհի, երգչուհի և 2016 թվականի ԱՄն նախագահական ընտրություններում Դոնալդ Թրամփի ընտրական շտաբի անդամ։ 2018 թվականի մարտի 8-ից մինչև 2018 թվականի մարտի 28-ը՝ Սպիտակ տան մամլո քարտուղար։
Կենսագրություն
Երեք տարեկանից սկսել է զբաղվել բալետով։ Ավելի ուշ սկսել է խաղալ մանկական թատրոնում և պարային դպրոց հաճախել Կալիֆոռնիայում։
2008 թվականից սկսել է հայտնվել է հեռուստատեսությամբ, 2010 թվականից՝ նկարահանվել կինոյում։ Առավել հայտնի է «Պարի տենդ» սիթքոմի շնորհիվ, որում մասնակցության համար երկու անգամ (2011և 2010 թվականներ) առաջադրվել է «Երիտասարդ դերասան» մրցանակին՝ «Հեռուստասերիալի լավագույն դերասանական անսամբլ» անվանակարգում  ։
Ծանոթագրություններ
Կատեգորիա:Ամերիկացի դերասանուհիներ Կատեգորիա:Ամերիկացի պարուհիներ Կատեգորիա:Ամերիկացի երգչուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի երեխա դերասանուհիներ
Անիտա Ռոդիկ
Ռոդիկը մարդու իրավունքների պաշտպանության և շրջակա միջավայրի պահպանության բազմաթիվ արշավների ակտիվ մասնակից է եղել։ 1991 թվականին Ռոդիկը Ջոն Բյորդի հետ համատեղ Լոնդոնում հիմնել է «The Big Issue» փողոցային թերթը, որը դարձել է Մեծ Բրիտանիայի առաջատար սոցիալական ձեռնարկություններից մեկը և աշխարհում ամենատարածված փողոցային թերթերից մեկը։ 1990 թվականին Ռոդիկը հիմնադրել է «Children on the edge» («Երեխաները անդունդի եզրին») բարեգործական կազմակերպությունը, որպեսզի օգնի հաշմանդամ երեխաներին, որոնք տուժել են Արևելյան Եվրոպայում և Ասիայում ռազմական հակամարտություններից և բնական աղետներից ։
Կենսագրություն
Անիտա Ռոդիկը ծնվել է 1942 թվականին, Լիթլհեմփթոն քաղաքում, որը գտնվում է Մեծ Բրիտանիայի հարավում, իտալացի ներգաղթյալների ընտանիքում։ 1970 թվականին Անիտան ամուսնացել է շոտլանդացի ճանապարհորդ Գորդոն Ռոդիկի հետ։ Նրանք ունեցել են երկու դուստր։
Անիտա Ռոդիկը Body Shop-ը հիմնել է 1976 թվականին՝ իր և երկու դուստրերի համար եկամտի աղբյուր ստեղծելու նպատակով, երբ նրա ամուսինը ճամփորդում էր Հարավային Ամերիկայում։ Վերադառնալուց հետո նրա ամուսինը նույնպես միացել է բիզնեսին։ 1991 թվականին Body Shop-ն ունեցել է արդեն 700 խանութ, իսկ Ռոդիկը պարգևատրվել է «World Vision Award for Development Initiative» մրցանակով ։ 2004 թվականին ընկերության խանութների թիվը հասել է 1980-ի, որոնք ամբողջ աշխարհում սպասարկել են ավելի քան 77 միլիոն հաճախորդների։ Բրենդը երկրորդ տեղն է զբաղեցրել բրիտանական գնորդների վստահության վարկանիշում և 28-րդն է աշխարհում։ 2005 թվականին նա որոշում է կայացրել թողնել բիզնեսը և վաճառել ընկերությունը։ 2006 թվականի մարտին L’Oréal կոսմետիկ ընկերությունը ձեռք է բերել The Body Shop-ը 625,3 մլն ֆունտ ստեռլինգով ։ Անիտա Ռոդիկը գրել է «Take it Personally» գիրքը, որով հավասարության և թույլ զարգացած երկրներում աշխատողների ու երեխաների շահագործումը դադարեցնելու կոչ է արել ։
1991 թվականին Ջոն Բյորդի հետ Լոնդոնում հիմնել է «The Big Issue» փողոցային թերթը, որը դարձել է Մեծ Բրիտանիայի առաջատար սոցիալական ձեռնարկություններից մեկը և աշխարհում ամենատարածված փողոցային թերթերից մեկը։ Սկզբնական ներդրումները կազմել են 50 000 ԱՄՆ դոլար և ստացվել են Body Shop-ից ։
2003 թվականին Եղիսաբեթ II-ը Ռոդիկին պարգևատրել է բրիտանական կայսրության Երկրորդ աստիճանի շքանշանով։
2004 թվականին Ռոդիկի մոտ ախտորոշվել է լյարդի ցիռոզ, որը պայմանավորված էր հեպատիտ C-ով ։ Դրանից հետո Անիտա Ռոդիկը միացել, ապա գլխավորել է «Hepatitis C Trust»-ը, որը զբաղվել է հեպատիտով տառապող մարդկանցով ։ Անիտա Ռոդիկը մահացել է 2007 թվականին՝ 65 տարեկան հասակում, Չիչեսթերում։
Նրա մահից հետո Անիտա Ռոդիկի հիմնադրամը չորս դրամաշնորհ է տվել «Cageprisoners» իրավապաշտպան կազմակերպությանը, որը պայքարում է մուսուլմանների իրավունքների համար, որոնց առանց դատի կալանքի տակ են պահում Գուանտանամոյի բանտում՝ «ահաբեկչության դեմ պայքարի» պատրվակով ։
Արտաքին հղումներ
Կատեգորիա:Բրիտանացի հասարակական գործիչներ Կատեգորիա:Անգլիացի ֆեմինիստներ Կատեգորիա:Բրիտանացի գործարարներ Կատեգորիա:Կանանց իրավունքների իրավապաշտպաններ
Համաշխարհային սարդոստայն
Համաշխարհային սարդոստայն (World Wide Web, WWW կամ պարզապես Web), հիպերտեքստային փաստաթղթերի համակարգ, որն աշխատում է ինտերնետում և թույլ է տալիս բացել և նայել կայքէջեր՝ օգտվելով զննարկիչից (բրաուզերից)։ Զննարկիչի միջոցով կարելի է նայել և տեսնել կայքէջեր, որոնք պարունակում են մեդիաֆայլեր (տեքստ, նկարներ, տեսահոլովակներ), ինչպես նաև տեղափոխվել մի էջից մյուսը՝ հիպերհղումերի միջոցով։
Վեբը բնորոշող տերմինները
Համաշխարհային Սարդոստայնը (World Wide Web) նշվել է տարբեր անուններով և համանուն հապավումներով. WorldWideWeb, World Wide Web, World-wide Web, վեբ, WWW, W3, համաշխարհային սարդոստայն, համաշխարհային ցանց, ցանց։ Հիմնական ծրագրի անվանումը ՀամաշխարհայինԼայնՑանց էր (WorldWideWeb)։ Բառերն արագորեն հեռացվեցին իրարից՝ World Wide Web ընթեռնելիությունն հեշտացնելու նպատակով։ World-Wide Web անունը օգտագործվել է վեբի ստեղծողների կողմից, սակայն Համաշխարհային Լայն Ցանցի Կոնսորտիումը երեք տարրերն էլ գրում է առանց գծիկի։ Չնայած որ համաշխարհային բառը անգլերենում գրվում է world-wide կամ worldwide՝ World Wide Web արտահայտության և Web հապավման կիրառումը բավականին տարածում ունի։ Վեբը հորինելիս Թիմ Բերներս Լին մտածել էր նաև այլ անվանումներ, ինչպես տեղեկատվության հավաքագրում (Information Mesh), տեղեկատվության հոր (Mine of Information)։
WWW հապավումը օգտագործվել է կրճատելու համար World Wide Web-ը, մինչ Web հապավման ի հայտ գալը։ Ֆրանսերենում ինչպես անգլերենում WWW-ի արտասանությունը փոխվել է, այն հաճախ հնչում է ուեուեուե կամ վեվեվե։ Այնուամենայնիվ www տառերը հաճախակի կիրառություն ունեն վեբ հասցեներում, ինչպես նաև մի քանի այլ ձևական կամ տեխնիկական կիրառություն։ 1990-ականների երկրորդ կեսին, երբ ցանցերը լի էին վեբի աճող հեղինակությամբ, մի տարածված կատակ կար, որ Համաշխարհային Լայն Ցանց նշանակող WWW հապավումը« "համաշխարհային սպասում" է։ WWW-ն երբեմն գրվում է W3՝ վերցնելով Համաշխարհային Լայն Ցանցի Կոնսորտիումի (W3C) համար տրվող հապավման օրինակից։ Տարածված է վեբի փոքրատառ գրառման կիրառությունը։
Մաթեմատիկական մոդելը
Համաշխարհային Սարդոստայնը՝ որպես հիպերտեքստային աղբյուրների ամբողջություն, հնարավոր է աղբյուրներով և հիպերտեքստերով ձևափոխել գրաֆի։ Երբ գրաֆը գտնում է իր ուղղությունը, որոշ աղբյուրներ կարող են կազմվել ամբարից։ Դեպի վեբի մնացած մասը ոչ մի այլ ճանապարհ չկա, սակայն որոշ աղբյուրներ կարող են կազմված լինել ակունքներից՝ վեբից եկող մնացած մասը ոչ մի այլ ճանապարհ չկա։
Տեխնիկապես Համաշխարհային Լայն Ցանցին սովորական այլ, նույն տեխնոլոգիաներն օգտագործող վեբից տարբերակող ոչինչ չկա։ Այնուամենայնիվ գոյություն ունեն բազմահազար մասնավոր վեբեր։ Պրակտիկայում ժողովրդական վեբ կայքի վեբ էջը, ինչպես և վեբ տեղեկատուն, վեբի մաս է կազմում։ Այսպիսով վեբը կարելի է սահմանել որպես աղբյուրների և հիպերկապերի ամբողջություն, որը հնարավոր է մանրամասնորեն հայտնաբերել որևէ էջում՝ բացառելով ակունքները և մասնավոր վեբերը։
Հասարակական սերվերներ
Ռեկուրսիվ ուսումնասիրությունը միակ միջոցը չէ վեբը համարակալելու և չափելու համար։ Այլ կերպ չափվում է համակարգչային ենթակառույցը, որը միացված է ինտերնետին՝ վեբ կայքեր պահելու կամ "հյուրընկալելու" համար։
Հիպերկապերի հետևելու փոխարեն, այս մեթոդը օգտագորոծում է Domain Name System-ում գրանցված դոմեյնի անունները և փորձում է միանալ բոլոր հավանական վեբ սերվերներին։ Այս մեթոդն օգտարործվում է հիմնականում Netcraft-ի կողմից, որը պարբերաբար հրապարակում է իր ուսումնասիրությունների արդյունքները, հետևաբար և HTTP սերվերների հանրաճանաչության չափը։ Այն հատկապես թույլ է տալիս գտնել հասարակական կայքեր, որոնք կապված չեն Համաշխարհային Լայն Ցանցին։
Ինտրանետ և մասնավոր վեբեր
Ինտրանետում հասանելի վեբը մասնավոր է։ Այն կամ ամբողջովին առանձնացած է վեբից, կամ էլ վեբի աղբյուր է։ Այն աղբյուր է, երբ ինտրանետը կապված է ինտերնետին  և վեբի հիպերկապը տանում է վեբ աղբյուրին։ Այնուամենայնիվ վեբից եկող կապերն անհնար են, քանի որ ինտրանետը, որպես կանոն, հասարակական մուտք չի ապահովում։ Աղբյուրը կարող է գտնվել նաև ինտերնետում։ Այս դեպքում այն կազմում է վիրտուլորեն մասնավոր վեբ, քանի որ հասարակությունը հիպերկապերի միջոցով չի կարող այն հայտնաբերել։
HTML փաստաթղթեր
Վեբ էջ
HTML փաստաթուղթը վեբ էջի հիմնական ռեսուրսն է, որը պարունակում է հիպերկապեր, տեքստը, իրար է կապում ու վերահսկում մուլտիմեդիա աղբյուրները։ HTML փաստաթուղթը պարունակում է միայն տեքստ՝ գրված HTML լեզվով, ինչպես նաև գրալեձևով և ոճով տարբեր այլ լեզուներով։
Վեբ զննարկիչի հիմնական ֆունկցիան կայանում է HTML փաստաթղթի ներկայացման և ցուցադրման մեջ։ Զննարկիչը թույլ է տալիս նաև տեսնել HTML-ը աղբյուրները։ Աղբյուրներում գրված տառատեսակը, տեքստի տողերի երկարությունը, գույները և այլն պետք է հարմարեցված լինեն ելքային սարքերին (էկրան, տպիչ և այլն)։
Մուլտիմեդիա
Մուլտիմեդիա-ի տարրերը միշտ գալիս են որևէ այլ անկախ ''HTML փաստաթղթի աղբյուրներից։ HTML փաստաթղթերը պարունակում են մուլտիմեդիա աղբյուրներին տանող հիպերկապեր, որոնք կարող են տարածվել ինտերնետում։ Վեբ էջ բացելիս՝ մուլտիմեդիա տարրերը ավտոմատ կերպով տեղափոխվում են։
Ստանդարտացված է միայն նկարների և փոքրիկ անիմացիաների օգտագործումը։ Ձայնի, վիդեոյի, եռաչափ տարածությունների և մուլտիմեդիայի այլ տարրեր դեռևս հիմնված են ոչ ստանդարտիզացված տեխնոլոգիաների վրա։
Բազմաթիվ վեբ զննարկիչներ հնարավորություն են տալիս տեղադրել փոքր ծրագրային տարրեր՝ փլագիններ, որոնք հնարավոր են դարձնում տարբեր մուլտիմեդիա տարրերի, ոչ ստանդարտ մեդիա տեսակների դիտումն ու ցուցադրումը։ Հոսքերը (աուդիո, վիդեո) HTTP-ի տարբեր գործառույթների համար պահանջում են հաղորդակցման պրոտոկոլ։ Սա է հանդիսանում պատճառներից մեկը, որի համար աղբյուրի այս տեսակը հաճախ պահանջում է փլագին (plugin) և սովորաբար վատ է տեղադրված լինում վեբ էջերում։
Նկարներ
Այստեղ խոսվում է վեբ էջերում տեղադրված նկարների մասին։
JPEG ֆորմատի տվյալների կիրառումը բնական նկարների համար է, հիմնականում՝ լուսանկարների։
PNG ֆորմատի տվյալների կիրառումը սինթետիկ նկարների համար է (լոգոներ, գրաֆիկական տարրեր)։ Այն կիրառելի է նաև բնական նկարների համար, միայն երբ որակն ամբողջովին պայմանավորված է տեղափոխման տևողությունից։
GIF ֆորմատի տվյալների կիրառումը փոքր անիմացիաների համար է։ Սինթետիկ նկարների համար GIF-ի նախկին համբավը նրան PNG ֆորմատից նախընտրելի է դարձնում։ Այդ ընթացքում ի հայտ են գալիս GIF-ի մի քանի թերությունները, հատկապես գույների քանակի սահմանափակումներ և չափի փոքրացման շատ փոքր աստիճանը։ Բացի այդ 1994 թ.-ից 2004 թ.-ը GIF-ի շուրջ մտքերի բախումներ առաջ եկան, քանի որ Unisys-ը մի վկայական հանեց, որը կոծկում էր այդ ֆորմատի չափի փոքրացման մեթոդը։
XBM ֆորմատի տվյալների օգտագործումը դուրս է եկել կիրառությունից։
Պատմական ակնարկ
Թիմ Բերներս Լին աշխատում էր Միջուկային Որոնման Եվրոպական Կազմակերպությունում որպես ծրագրավորող (CERN), երբ 1989 թ.-ին առաջարկեց ստեղծել համակարգչային ցանցում տարածված հիպերտեքստային համակարգ, որպեսզի կազմակերպության ներսում աշխատողները միմյանց միջև կարողանան տեղեկատվություն փոխանակել։ Նույն տարում Միջուկային Որոնման Եվրոպական Կազմակերպության ցանցի պատասխանատուները որոշում են կիրառել TCP/IP հաղորդակցության պրոտոկոլը և ՄՈԵԿ-ը բացում է ինտերնետով իր առաջին արտաքին կապը։
Հաջորդ տարի համակարգի ինժեներ Ռոբերտ Կայիոն, հետաքրքրված լինելով, միանում է ՄՈԵԿ-ում հիպերտեքստի ծրագրին և նվիրվում է դրա զարգացմանը։ Թիմ Բերներս-Լին և Ռոբերտ Կայիոն համարվում են Համաշխարհային Լայն Ցանցի ստեղծողները։
Մինչև 1993 թ.-ը վեբը հիմնականում զարգացել է Թիմ Բերներս-Լիի և Ռոբերտ Կաիոյի ջանքերով։ NCSA Mosaic-ի հայտնվելուց հետո ամեն ինչ փոխվում է.ի հայտ է գալիս Իլինոիս նահանգի National Center for Supercomputing Applications (NCSA)- կենտրոնում Էրիկ Բինայի և Մարկ Անդրեսենի կողմից զարգացրած վեբ զննարկիչ։
NCSA Mosaic-ը թողարկում է գրաֆիկական հիմքերով ժամանակակնից զննարկիչները, որը ահռելի ձեվով ընդլայնում է վեբի տարածումը։ NCSA-ն թողարկում է նաև NCSA HTTPd, HTTP սերվեր, որը դառնում է Apache HTTP սերվեր՝ http սերվեր, որը սկսվել է կիրառվել1996 թ.-ից։
1994 թ.-ին NCSA Mosaic զարգացման թիմի մի մասը հիմնադրեց Netscape Communications Corporation-ը։ 1994 թ.-ի վերջին Netscape Navigator-ը մի քանի ամսում դուրս մղեց NCSA Mosaic-ին։
1995 թ.-ին Միկրոսոֆթը փորձում է մրցակցել ինտերնետի հետ գործի դնելով The Microsoft Network (MSN)-ը, սակայն փորձը չի հաջողվում։ 1995 թ.-ի վերջին Windows 95-ի թողարկումից հետո առանց որևէ վեբ զննարկիչի տեղադրման, Microsoft-ն արտադրում է Internet Explorer՝ զննարկիչները և սկսում պատերազմը ընդդեմ Netscape Navigator-ի։
Տարեգրություն
Պատմական ակնարկի առաջին տարիները վերցված են Համաշխարհային Լայն Ցանցի փոքր պատմություն (A Little History of the World Wide Web) գրքից։ Առաջին վեբ սերվերը, NeXT Cube
Կատեգորիա:Համացանց Կատեգորիա:Համաշխարհային սարդոստայն Կատեգորիա:Բրիտանական հայտնագործություններ
Մուլատա ազգային անտառ
Մուլատա ազգային անտառ (Floresta Nacional de Mulata), ազգային անտառ Պարա նահանգում, Բրազիլիա։
Տեղագրություն
Մուլատա ազգային անտառն ունի 216601.41 հա տարածք ։ Այն գրեթե հավասարապես բաժանված է Ալենկեր (49.7 %) և Մոնտի Ալեգրի (50.3 %) մունիցիպալիտետների միջև՝ Պարա նահանգում ։ Արևմուտքից միացած է Տրոմբետաս պետական պարկին, իսկ հյուսիսից՝ Պարու պետական անտառին ։ Անտառը գտնվում է Ամազոն ցածրավայրի հյուսիսում՝ Ամազոն գետի եզրային հարթավայրում։ Գտնվում է 78-732 մետր բարձրության վրա։ Այն ցամաքել է Մաիկուրու, Կուրուա և Կումինապանեմա գետերից ։
Մուլատա ազգային անտառը Ամազոն բիոմում է ։ Տարեկան տեղումների քանակը 1700 մմ է։ Ջերմաստիճանը տատանվում է 26-ից մինչև 28 °C, իսկ միջինը` 26 °C է ։ Ծածկույթի 53%-ը խիտ խոնավ անտառ է, 5%-ը բաց խոնավ անտառ, իսկ 41%-ը սավաննա-անտառ է ։ Սավաննան սփռված է դեպի հարավ ։
Պատմություն
2015 թվականի սեպտեմբերին Չիկո Մենդեսի Կենսաբազմազանության պահպանության ինստիտուտը հայտնեց, որ իրենց գործակալները և դաշնային ու ռազմական ոստիկանությունը հայտնաբերել են ազգային անտառներում բացված ճանապարհներ՝ մոտավորապես 6 կիլոմետր և տասնյակ կոտրված ծառեր՝ հիմնականում շատ արժեքավոր։ Նրանք ոչնչացրեցին անտառում հայտնաբերված ծառերն ու թրթուրավոր շարժասարք ։
Աղբյուրներ
Կատեգորիա:Անտառներ
Նովոե Կլինովո
Նովոե Կլինովո (Нове Клинове), գյուղ Ուկրաինայի Անդրկարպատյան մարզի Վինոգրադովի շրջանում։
Արտաքին հղումներ
Կատեգորիա:Ուկրաինայի Անդրկարպատյան մարզի Վինոգրադովի շրջանի բնակավայրեր Կատեգորիա:Ուկրաինայի գյուղեր
Ջրկանեփ
Ջրկանեփ, սարֆոտի, դատիսկենի, ջրկանեփազգիների ընտանիքի բազմամյա խոտաբույսերի ցեղ։ Հայտնի է 2 տեսակ։
Տարածվածություն
Հայաստանում հանդիպում է 1 տեսակ՝ ջրկանեփ (Datisca cannabina)։
Տարածված է Կոտայքի և Սյունիքի մարզերում, Երևանի շրջակայքում։ Աճում է նախալեռնայինից մինչև միջին լեռնային գոտու խոնավ, ստվերոտ վայրերում, ձորակներում, գետերի և գետակների ափերին։
Կենսաբանական նկարագիր
Ցողունը մերկ է, ուղիղ, բարձրությունը՝ մինչև 1,5 մ և ավելի։ Տերևները խոշոր են, կենտփետրաձև, տերևիկները՝ նշտարաձև, սղոցաեզր։ Ծաղկաբույլը ողկույզ է, ծաղիկները՝ միասեռ (բույսը երկբուն է), առանց ծաղկաթերթիկների։ Ծաղկում է ամռանը։ Պտուղը եռա կամ քառակող տուփիկ է։ Սերմերը մանր են, կարմրաշագանակագույն։
Քիմիական կազմ
Պարունակում է ալկալոիդներ (սերմերը), գլիկոզիդ (արմատներն ու տերևները), սապոնիններ (բույսի վերերկրյա մասը) և այլն։
Կատեգորիա:Ջրկանեփազգիներ Կատեգորիա:Բազմամյա բույսեր
Կրինիցա (գյուղ, Լոխովիցայի շրջան)
Կրինիցա (Криниця), գյուղ Ուկրաինայի Պոլտավայի մարզի Լոխովիցայի շրջանում։ Բնակավայրը նախկինում նաև անվանվել է Իլյաշևիչա։ Հիմնադրվել է 1912 թվականին։
2001 թվականի տվյալներով Կրինիցա գյուղում բնակվում էր 499 մարդ։ Բնակավայրը զբաղեցնում է 1,37 կմ² տարածք։ Բնակչության խտությունը կազմում էր 364,23 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Լոխովիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1912 թվականին հիմնադրված բնակավայրեր Կատեգորիա:1960 թվականին հիմնադրված բնակավայրեր
Хобби
{{Տեղեկաքարտ Երաժշտական սինգլ
}}
«Хобби» (հայ.՝ «Հոբբի»), ուկրաինացի երգչուհի Աննա Աստիի և ռուս էստրադային երգիչ Ֆիլիպ Կիրկորովի երգը, որը թողարկվել է 2022 թվականի ապրիլի 29-ին որպես սինգլ։ Երգի երաժշտական տեսահոլովակը թողարկվել է սինգլի հետ նույն օրը։
Քննադատակն արձագանքներ
InterMedia-ից Ալեքսեյ Մաժաևը գրել է, որ «տեքստի դրամատիկական ներուժը» («снова жжёшь нервы, если так, что же? Лучше быть полной стервой, чем дать себя уничтожить» (հայ.՝ «նորից նյարդերդ այրում ես, եթե այդպես է, էլ ի՞նչ։ Ավելի լավ է լինել ամբողջական վհուկ, քան թույլ տալ, որ քեզ ոչնչացնեն») ծախսվում է անտեղի, քանի որ այն ուղղակիորեն չի ասոցացվում կատարողներից որևէ մեկի հետ, որի պատճառով «կախվում են» մնացած բոլոր ջանքերը՝ ծանր գործիքավորումը, Աննայի տառապող վոկալը, Կիրկորովի ծանոթ ձայնը», իսկ մեղեդին նա «հընթացս հիշվող չէր անվանի» ։
Ծանոթագրություններ
Կատեգորիա:2022 սինգլներ
Աստերոիդների ցանկ (70701-70800)
Աստերոիդների ցանկ (70601-70700) * Աստերոիդների ցանկ * Աստերոիդների ցանկ (70801-70900)
Շկապովո
Շկապովո (Шкапово, Шкапов), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1897 թվականին հիմնադրված բնակավայրեր Կատեգորիա:Ռուսաստանի Բաշկորտոստան հանրապետության Բիժբուլյակսկի շրջանի բնակավայրեր
Զակարիա Բակալի
Զակարիա Բակալի (ֆր.՝ Zakaria Bakkali, հունվարի 26, 1996, Լիեժ, Բելգիա), բելգիացի ֆուտբոլիստ, կիսապաշտպան։ Հանդես է գալիս իսպանական «Վալենսիա»-ի և Բելգիայի հավաքականի կազմում։
«ՊՍՎ»
Բակալին սկսել է իր կարիերան սկսել է հոլանդական «ՊՍՎ»-ի կազմում։
«Վալենսիա»
2015 թվականի հուլիսի 6-ին Զակարիա Բակալին տեղափոխվել է իսպանական «Վալենսիա»։ Նա թիմի հետ կնքել է 5-ամյա պայմանագիր ։
Միջազգային կարիերա
Բելգիայի ազգային հավաքականի կազմում Զակարիա Բակալին իր նորամուտը նշել է 2013 թվականի հոկտեմբերի 15-ին՝ Ուելսի ազգային հավաքականի կազմում։ Նա երկրորդ խաղակեսում փոխարինել է Կևին Միռալյաս ին։
Արտաքին հղումներ
Կատեգորիա:ՊՍՎ Էյնդհովենի ֆուտբոլիստներ Կատեգորիա:Վալենսիայի ֆուտբոլիստներ Կատեգորիա:Բելգիացի ֆուտբոլիստներ Կատեգորիա:Բելգիայի հավաքականի ֆուտբոլիստներ Կատեգորիա:Լա Լիգայի ֆուտբոլիստներ
Սարաևո
Սարաևո (,, Sarajevo , Saraybosna), Բոսնիա և Հերցեգովինայի և դրա մասը կազմող Բոսնիա և Հերցեգովինայի Դաշնության մայրաքաղաք ։ Սարաևոյի շրջանի վարչական կենտրոնն է։
Բնակչությունը 2013 թվականի դրությամբ կազմել է 369,5 հազար մարդ կամ Բոսնիա և Հերցեգովինայի բնակչության 10 %-ը ։ 1992-1995 թվականների պատերազմի հետևանքով բավականին կրճատվել է քաղաքում բնակվող սերբերի թիվը։
Անվան ծագումնաբանություն
Սարաևոն իր անվանումը ստացել է 15-րդ դարի կեսերին կառուցված պալատի անունից։ Առաջին անգամ «Սարայ-օվասի» տերմինը կիրառվել է 1455 թվականի փաստաթղթում, որը կարող է թարգմանվել որպես «պալատի արևմտյան մասում գտնող դաշտ», թուրքերեն «saraj» և «ovasi» բառերից, որոնք համապատասխանաբար թարգմանվում են «պալատ» և «դաշտ» ։ Քաղաքը նախկինում կոչվել է Բոսնա Սարայ, որը թուրքերենից թարգմանաբար նշանակում է «պալատ, վարչական բաժանում» (բառացիորեն «բոսնիական պալատ»), որը կառուցվել է Գազի Հուսրև Բեգ փաշայի կողմից XVI դարում։ Բոսնիայի Ավստրո-Հունգարիային միանալուց հետո 1878 թվականին անվանափոխվել է և դարձել Սարաևո, որը բառացիորեն թարգմանվում է «պալատական» ։
Վարկածներից մեկի համաձայն՝ Սարաևո քաղաքը հիմնադրվել է միջնադարյան Վրխբոսնա քաղաքի վայրում (առաջին անգամ հիշատակվում է 1415 թվականին )՝ «գետի վերին հոսանքը» կամ «լեռ Բոսնայի վերևում», սերբերեն «վրխ»՝ «բարձունք, լեռ» և Բոսնա՝ գետ, որի մոտակայքում գտնվում էր քաղաքը ։
Բոսնիացիները քաղաքն անվանել են «Շեհեր-Սարաևո», իսկ թուրքերը՝ «Նոր Դամասկոս» ։ Էթնոկրոնական բազմազանության պատճառով քաղաքն անվանում էին նաև Եվրոպական կամ Բալկանյան Երուսաղեմ ։
Պատմություն
Միլյացկա գետի հովիտը բնակեցվել է նեոլիթի ժամանակաշրջանում։ Գիտնականներն ենթադրում են, որ այդ տարածքով արևելքի ուղղությամբ անցնում էր հին հռոմեական ճանապարհ։ 6-8-րդ դարերում հովտում սկսեցին բնակեցվել սերբեր  ։
Կլիմա
Սարաևո քաղաքի կլիման չափավոր ցամաքային է, որի վրա հարավից ազդում է միջերկրածովյան կլիման։ Ամառը տաք է։ Ամենատաք ամիսը հուլիսն է՝ 19,1 °C: Ջերմաստիճանի բացարձակ առավելագույնը դիտվել է 1946 թվականի օգոստոսի 19-ին՝ 40,0 °C: Սարաևոյում ամառը տևում է 68 օր։ Ձմեռը հով է։ Ամենացուրտ ամիսը հունվարն է՝ -1,3 °C միջին ջերմաստիճամբ։ Ձմեռը հաճախ լինում է ուժեղ մառախուղ։ Ջերմաստիճանի բացարձակ նվազագույնը դիտվել է 1942 թվականի հունվարի 24-ին՝ -26,4 °C: Ձնածածկույթը պահպանվում է 139 օր։ Ադրիատիկ ծովի մոտ գտնվելու պատճառով աշունը ավելի տաք է, քան գարունը։
Արևային ժամերի թիվը տարվա ընթացքում հասնում է 1830-ի, այդ թվում 260 ժամ՝ օգոստոսին և 46 ժամ՝ դեկտեմբերին ։ Քաղաքը գտնվում է 7-րդ ցրտադիմացկունության գոտում ։ Բոսնա գետի և նրա վտակների, այդ թվում նաև Միլյացկայի ափերից դուրս գալու ժամանակ քաղաքում լինում են ջրհեղեղներ ։
Ծանոթագրություններ
Կատեգորիա:1462 թվականին հիմնադրված բնակավայրեր Կատեգորիա:Համաշխարհային ժառանգության նախնական ցանկ
ԱՄՆ Սահմադրության 13–րդ ուղղումը
Տասներեքերորդ ուղղումը արգելում էր ստրկությունը և հարկադիր աշխատանքը, բացառությամբ հանցագործության համար պատժի կիրառումը։ Այդ թվում փոփոխության ենթարկվեց նաև IV հոդվածի երկրորդ բաժինը, որով ավելի վաղ արգելվում էր աջակցել ստրուկների փախուստին։ Նախորդ՝ 12–րդ ուղղումից, որը կատարվել էր 1804 թվականին, անցել էր 60 տարի։
Հետաքրքիր է, որ ուղղումը վավերացվել է 27 նահանգների կողմից 1865 թվականի ընթացքում, ինչը բավարար էր դրա ընդունման համար, սակայն որոշ նահանգներ ուղղումը վավերացրին ավելի քան 100 տարի անց։ Այսպես, Կենտուկի նահանգում ուղղումը վավերացվել է միայն 1976 թվականին (1865 թվականին Կենտուկիում վավերացումը չընդունվեց), իսկ Միսսիսիպիում՝ 1995 թվականին ։ Միսսիսիպի նահանգի կողմից 1995 թվականի վավերացումը անհայտ պատճառներով պաշտոնապես չփոխանցվեց ԱՄՆ-ի արխիվագետին։ Վավերացումը փոխանցվեց ԱՄՆ-ի Դաշնային գրանցամատյան 2013 թվականի հունվարի 30-ին, իսկ 2013 թվականի փետրվարի 7-ին Դաշնային գրանցամատյանի տնօրենը հաստատեց փաստաթղթի ընդունումը և դրա պաշտոնական լինելու բնույթը ։
Տեքստ
Բաժին 1.
Ո՛չ ԱՄՆ-ում, ո՛չ այլ տարածքում, որի վրա տարածվում է նրա իշխանությունը, չպետք է գոյություն ունենա ստրկություն կամ ստիպողական աշխատանք, բացառությամբ այն դեպքերի, երբ այն հանդիսանում է հանցագործության համար պատիժ, որի համար անձը պատշաճ կերպով դատապարտվել է։
Բաժին 2.
Կոնգրեսը իրավասություն ունի սույն հոդվածը կիրառության մեջ դնել՝ համապատասխան օրենսդրության ընդունման ճանապարհով։
Section 1. Neither slavery nor involuntary servitude, except as a punishment for crime whereof the party shall have been duly convicted, shall exist within the United States, or any place subject to their jurisdiction.
Section 2. Congress shall have power to enforce this article by appropriate legislation.
Արտաքին հղումներ
13 Կատեգորիա:ԱՄՆ-ի պետական կառուցվածք
Ահմեդ Շաֆիկ
Կենսագրություն
1961 թվականին ռազմաօդային ակադեմիան ավարտելուց հետո ծառայության է անցել Եգիպտոսի ռազմաօդային ուժերում ։ Վեցօրյա պատերազմի (1967), Հյուծման պատերազմի (1967-70) և Արաբա-իսրայելական պատերազմի ժամանակ Շաֆիկը եղել է ռազմական ավիացիայի օդաչու և ծառայել է Հոսնի Մուբարաքի հրամանատարությամբ։ Ծառայության ժամանակ եղել է ՄԻԳ-17, ՄիԳ-21 և Միրաժ 2000 մարտական ինքնաթիռների օդաչուն  ։ Ըստ որոշ վկայությունների` ծառայության ժամանակ Շաֆիկը խոցել է իսրայելական երկու ինքնաթիռ։ 1984-ից 1986 թվականներին եղել է Իտալիայում Եգիպտոսի դեսպանության ռազմական կցորդը, 1991-ից 1996 թվականներին` ռազմաօդային ուժերի շտաբի պետ։ Նրա ծառայողական առաջընթացին աջակցել է Մուբարաքը ։ 1996 թվականին եղել է Եգիպտոսի ռազմաօդային ուժերի հրամանատար, 2002 թվականին` քաղաքացիական ավիացիայի նախարար։ Նրա ղեկավարության օրոք ստեղծվել է EgyptAir արդիական ազգային ավիաընկերությունը, նաև կատարելագործվել է օդանավակայանի ենթակառուցվածքը ։
2011 թվականի հունվարի 29-ին Հոսնի Մուբարաքը Շաֆիկին նշանակել է Եգիպտոսի վարչապետ ։ Մուբարաքի հրաժարականից հետո 2011 թվականի փետրվարի 11-ին Շաֆիկը պաշտոնապես դարձել է վարչապետի ժամանակավոր պաշտոնակատար մինչև հաջորդ ընտրությունները ։ Ավելին, նա ընդգրկվել է Զինված ուժերի բարձր խորհրդի կազմում, որն իշխանությունը ժամանակավորապես իր ձեռքն էր վերցրել ։ 2011 թվականի մարտի 3-ին Շաֆիկը հասարակության ճնշմամբ հրաժարական է տվել ։
2012 թվականին Շաֆիկը առաջադրվել էր Եգիպտոսի նախագահի ընտրություններում, սակայն պետք է կանխատեսեր, որ իրեն որպես Մուբարաքի կողմնակից արգելված էր առաջադրվել պաշտոնի համար ։ Մայիսի 23-ին և 24-ին զբաղեցրել է երկրորդ տեղը Մոհամեդ Մորսիից հետո` հավաքելով ձայների 23,66 տոկոսը և անցել է երկրորդ փուլ։ Նրա` երկրորդ փուլում հայտնվելը եգիպտացիների դժգոհության պատճառ էր դարձել Մուբարակի հետ ունեցած սերտ կապերի պատճառով, և իր շտաբը բազմիցս հարձակումների է ենթարկվել ։
Ծանոթագրություններ
Կատեգորիա:Եգիպտոսի քաղաքական գործիչներ Կատեգորիա:Եգիպտոսի վարչապետներ
Մատեան ողբերգութեան (4938, Գրիգոր Նարեկացի)
Գրիգոր Նարեկացի, Մատեան ողբերգութեան (4938), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4938 թվի տակ։ Ձեռագիրը գրվել է 1390 թվականին Ծերուն գրիչի կողմից Ոստան քաղաքում։ Ծաղկողը եղել է Ծերունը։ Ստացողը եղել է Հովհաննես կաթողիկոսը։ Կազմողը եղել է Թուման։ Գրված է թղթի վրա, որը ունի 26x17 չափս։ Ձեռագիրը կազմված է 294 թերթից։ Ունի նկար Գրիգոր Նարեկացու, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 1բ, 42բ, 123ա, 226ա, 292բ և այլուր, կազմողի՝ 294ա (1640 թ.) :
Ծանոթագրություններ
Կատեգորիա:Մատենադարանի ձեռագրեր
Շկին
Շկին (Шкинь), գյուղ Ռուսաստանի Մոսկվայի մարզի Կոլոմենսկի շրջանի կազմում։
(8104) Կումամորի
(8104) Կումամորի (Kumamori), աստերոիդ աստերոիդների հիմնական գոտում։ Հայտնաբերվել է 1994 թվականի հունվարի 19-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 3,024776 ա. մ., առավելագույնը մոտենում է 2,7719 ա. մ. հեռավորության վրա և հեռանում 3,2777 ա. մ. ։ Արեգակի շուրջ մեկ ամբողջական պտույտ է կատարում 1921,49 երկրային օրվա ընթացքում, իր ուղեծրով շարժվելով միջինում 0,187355 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,53° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աբրահամ Աբրահամյան (գիտնական)
Աբրահամ Ալեքսանդրի Աբրահամյան, հայ գիտնական, ռադիոէլեկտրոնիկ, ինժեներ-գնդապետ, տեխնիկական գիտությունների դոկտոր (1964), պրոֆեսոր (1965), ՀԽՍՀ ԳԱ թղթակից անդամ։
Հայտնի է որպես ԽՍՀՄ-ում առաջին՝ Երևանի Հանրապետության հրապարակի գունաերաժշտական շատրվանների համալիրի նախագծող ։
Կենսագրություն
Աբրահամ Աբրահամյանը ծնվել է 1912 թվականի մարտի 9-ին, Կարսում։ 1936 թվականին ավարտել է Մոսկվայի կապի էլեկտրատեխնիկական ինստիտուտը։ Երկար տարիներ ապրել է Խարկովում։ 1947-1967 թվականներին Լ. Ա. Գովորովի անվան հրետանային ռադիոտեխնիկական ակադեմիայում  զբաղվել է ինժեներական, գիտա-մանկավարժական աշխատանքով։ 1964 թվականին պաշտպանել է դոկտորականը։
1967-1969 թվականներին Խարկովի ռադիոէլեկտրոնիկայի ինստիտուտի ռադիոընդունման սարքերի ամբիոնի, 1969 թվականից՝ Երևանի պոլիտեխնիկական ինստիտուտի ռադիոտեխնիկայի ամբիոնի պրոֆեսոր է եղել։ Զբաղվել է իմպուլսային ռադիոլոկացիոն ազդանշանների ապասինխրոն ընդունման, բարձր և գերբարձր հաճախականությունների ապասինխրոն դետեկտորի տեսությամբ ու հաշվարկով։
Նորարարական գործունեություն
Աբրահամյան Աբրահամյանի գլխավորությամբ նախագծվել և շահագործման է հանձնվել Երևանի Հանրապետության հրապարակի գունաերաժշտական շատրվանների համալիրը (ԽՍՀՄ-ում՝ առաջինը) ։ Այդ համալիրի գործող մոդելը ցուցադրվել է 1976 թվականին Բուենոս Այրեսում (Արգենտինա) Հայկական ԽՍՀ ազգային ցուցահանդեսի տաղավարում։ Մոդելի լամպերը պատրաստվել են հայկական Արզնիի բյուրեղապակուց։ Շատրվաններն արժանացել են արտասահմանյան մամուլի բարձր գնահատականին։
1978 թվականին Աբրահամյանի թիմը պարգևատրվել է ՀԽՍՀ-ի պետական մրցանակով՝ գիտության և տեխնիկայի բնագավառում ։ Աբրահամյանը հետագայում մշակել է Երևանի «Երրորդ մասի» հրապարակի շատրվանների նախագիծը։ Բացի դրանից, մշակել է ձայնագունային երգեհոնի նախագիծը՝ Կամերային երաժշտության տան համար։
«Երգող շատրվանների» բացումից հետո Աբրահամյանի թիմը հայտեր է ստացել՝ ԽՍՀՄ-ի տարբեր հանրապետություններից։ Հայ ինժեներների անմիջական մասնակցության շնորհիվ մի քանի տարվա ընթացքում «երգող» և «պարող» շատրվաններ են բացվել նաև Բաթումիում (Ծովափնյա զբոսայգի), Մոսկվայում, Սոչիում, Խարկովում (Շևչենկոյի անվան քաղաքային զբոսայգում, 1977) և այլուր։
Ծանոթագրություններ
Կատեգորիա:Հայ ճարտարագետներ Կատեգորիա:Տեխնիկական գիտությունների դոկտորներ Կատեգորիա:Հայ պրոֆեսորներ Կատեգորիա:Հայ գնդապետներ Կատեգորիա:Հայ գիտնականներ
Մեխեդովկա (գյուղ, Լոխովիցայի շրջան)
Մեխեդովկա (Мехедівка), գյուղ Ուկրաինայի Պոլտավայի մարզի Լոխովիցայի շրջանում։ Հիմնադրվել է 1649 թվականին։
2001 թվականի տվյալներով Մեխեդովկա գյուղում բնակվում էր 184 մարդ։ Բնակավայրը զբաղեցնում է 1324 կմ² տարածք։ Բնակչության խտությունը կազմում էր 138,97 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Լոխովիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1649 թվականին հիմնադրված բնակավայրեր
Նովոե Սելո (գյուղ, Վինոգրադովի շրջան)
Նովոե Սելո (Нове Село), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Նովոե Սելո գյուղում բնակվում էր 1 865 մարդ։ Բնակավայրը զբաղեցնում է 4093 կմ² տարածք։ Բնակչության խտությունը կազմում էր 0,46 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Վինոգրադովի շրջանի բնակավայրեր Կատեգորիա:Ուկրաինայի գյուղեր Կատեգորիա:1256 թվականին հիմնադրված բնակավայրեր
Կլիստերվաթեն
Կլիստերվաթեն (Klistervatnet), լիճ Նորվեգիայի և Ռուսաստանի սահմանին՝ в Պացոկի գետի հովտում ։ Վարչատարածքային առումով մտնում է Ռուսաստանի Մուրմանսկի մարզի և Նորվեգիայի Սյոր-Վարանգեր կոմունայի մեջ։ Ունի 17,2 կմ² մակերես, որից 12,75 կմ-ը Նորվեգիայում։  Գտնվում է ծովի մակերևույթից 21 մ բարձրության վրա ։
Մտնում է Բարենցի ծովի ավազանի մեջ։ Ծովի հետ միանում է Պացոկի գետով ։ Լիճը հիմնականում սնվում է ձնհալքից առաջացած ջրերով և անձրևահոսքերով։ Ափի ռելևֆը բազմազան է՝ դաշտավայրայինից մինչև 120 մ բարձրության բլուրներ։ Ունի 2 խոշոր ծոց՝ Ռուսաստանում գտնվող Կուիվալախտը և Նորվեգիայում գտնվող Նեվերսկրուկբուկտ ծովախորշը։ Լճում կան մի քանի կղզյակներ, որոնցից խոշորներն են Էլլենհոլմենը և Իսօ-Պալոսարին։ Պացիո գետով դեպի վեր միանում է Բյորվաթեն լճին, իսկ գետն ի վար միանում է Ֆոսեվաթեն լճին ։
Լճի ափին են տեղակայված նորվեգական Կոպարիկ, Սուլվիկ, Բրատլի, Վեստդալ, Վեստվոլ, Սուլվանգ, Նուրվիկ, Դալե բնակավայրերը։ Ռուսական բնակավայրեր լճի ափին չկան։ Արևելյան ափով է անցնում Р-21 «Կոլա» ավտոմայրուղին ։
Լիվնո
Լիվնո, Լիևնո (Ливно/Livno, Лијевно/Lijevno, հին անվանումը՝ Հլիվնո), քաղաք Բոսնիա և Հերցեգովինայի արևմտյան մասում։ Բոսնիա և Հերցեգովինայի Դաշնության 10-րդ կանտոնի և համանուն համայնքի վարչական կենտրոնը։
Ըստ 1991 թվականի մարդահամարի տվյալների՝ բնակչությունը կազմել է 10 080 մարդ։ Գտնվում է Մոստարից 127 կմ, Սարաևոյից 212 կմ, Բանյա Լուկայից 167 կմ և Սպլիտից 96 կմ հեռավորության վրա։
Պատմություն
Լիվնոն առաջին անգամ հիշատակվել է իշխան Մունցիմիրի փաստաթղթում 892 թվականի սեպտեմբերի 28-ին։ Ավելի ուշ՝ 949 թվականին, քաղաքը հիշատակվել է Կոստանդին Ծիրանածինի «Կայսրության կառավարման մասին» տրակտատում։
1326 թվականից Լիվնոն համարվել է Բոսնիական թագավորության մի մասնիկը, որը 1463 թվականին գրավվել է թուրքերի կողմից։ Օսմանյան կայսրության տիրապետության ներքո, որը տևել է ավելի քան 400 տարի, քաղաքում կառուցվել են արևելյան ճարտարապետության շատ հուշակոթողներ։
Բեռլինի կոնգրեսի որոշմամբ ամբողջ Բոսնիա և Հերցեգովինան օկուպացվել է Ավստրո-Հունգարիայի կողմից։ 1918 թվականին կայսրության տապալումից հետո քաղաքը դարձել է սերբերի, խորվաթների և սլովենցիների թագավորության մի մասնիկը, որը 1929 թվականին անվանափոխվել է Հարավսլավիայի Թագավորության։ Պատերազմից հետո Լիվնոն նորից դարձել է Հարավսլավիայի մի մասը, իսկ վերջինիս կազմալուծումից հետո ընդգրկվել է Բոսնիա և Հերցեգովինայի կազմում։
Համայնք
Լիվնո համայնքի բնակչությունը 1971-1991 թվականներին՝
2007 թվականի մարդահամրի տվյալների համաձայն՝ համայնքի բնակչությունը կազմել է 32 354 մարդ ։
Քաղաք
2007 թվականի մարդահամարի տվյալների համաձայն՝ քաղաքում ապրել են 10 080 մարդ, որոնցից 3 899 եղել են բոսնիացիներ (38,68 %), 3 504-ը՝ խորվաթներ (34,76 %), 1 556-ը՝ սերբեր (15,43 %), իսկ 946-ը՝ հարավսլավներ։
Արտաքին հղումներ
Կատեգորիա:Բոսնիա և Հերցեգովինայի բնակավայրեր
Մարտին դե Վոս
Մարտին դե Վոս (Maerten de Vos, Marten de Vos կամ Maarten de Vos, ), XVI-րդ դարի առաջատար նկարիչներից էր հարավահոլանդական գեղանկարչության և գրաֆիկայի ոճում։
Կենսագրություն
Մարտին դե Վոսը ծնվել է Անտվերպենեում 1531 թվականի հոկտեմբերին։ 1558 թվականին որպես վարպետ ընդունվեց անտվերպենյան գիլդյայում։ Դե Վոսը, ինչպես նաև իր ժամանակին նրա հայրը՝ Ֆրանս Ֆլորիսը, շրջագայել է Իտալիա մանյերիզմի տեխնիկան հասկանալու համար, որն այդ ժամանակ արդիական ոճ էր։ 1522 թվականին նա ծանոթանում է հոլանդացի հայտնի նկարիչ Պիտեր Բերյգել Ավագի հետ։ Հենց այդ թվականին նրանք միասին մեկնում են Ֆլորենցիա, Վենետիկ և Հռոմ, որտեղ Մարտինը S. Francesco a Ripa-ի համար ստեղծում է իր «Անբիծ հայեցակարգը» նկարը։ Նրա գործերում հստակ ընդգծված են վենետիկյան դպրոցի նկարչական հմտությունները։ Ամենայն հավանականությամբ այդ տեխնիկան նա յուրացրել էր իր աշխատանքի ժամանակ՝ Տինտորետտոյում։
1560 թվականին Մարտին դե Վոսը ամուսնանում է Ջոաննա Լե Բոույի հետ, ով դարձավ նրա միակ կինը և սերը իր ամբողջ կյանքի ընթացքում։ Նրանք ունեին 8 երեխաներ, որոնցից մեկը ընտրեց հոր ուղին։ 1566 թվականին՝ «զանգվածային անկարգություններից» հետո, նա այն նկարիչներից էր, ովքեր պատասխանատու էին Անտվերպենեում զոհասեղանների համար։ Այդ շրջանում Մարտին դե Վոսը ստեղծեց իր ամենակարևոր գործերը, որոնցից են «Վանահոր պատկերը», որը 1602 թվականին ստեղծեց Գիլդիայի Սուրբ Ղուկասի համար և «Հարսանիք Կանյեում», որը ստեղծվեց 1597 թվականին՝ Գիլդիայի գինու խանութի խորանի համար։ 1572 թվականին Մարտին դե Վոսը շնորհվել է Անտվերպենի դեկանի կոչումով։ Մարտինի զարմիկը՝ Վիլհեմ դե Վոսը շուտով նույնպես կդառնար նկարիչ։ Դե Վոսը շատ բազմակողմանի և տաղանդավոր նկարիչ էր։ Իր կարիերայի սկզբում նա նկարում էր դիմանկարներ, հետագայում նրա նկարչական թեմաները փոխվեցին։ Նա սկսեց նկարել աստվածաշնչյան և դիցաբանական տեսարաններ։ Նրա գործունեությանը ավելի մեծ ուշադրություն էր դարձնում այն ժամանակվա հայտնի նիդերլանդցի նկարիչ Պիտեր Արստենը։ Նրա վերջին նկարներում նա ընդգծվում էր կենսունակությունը։ Դե Վոսը վերջին շրջանում օգտագործում էր ավելի վառ գույներ։
Նա եղել է վիպասանների կազմակերպության հիմնադիր, որտեղ հաճախում էին ժամանակի հայտնի նկարիչները, գիտակները և հումանիստները։ Կան կարծիքներ, որ Մեխիկոյի տաճարի պատկերի հեղինակը Մարտին դե Վոսն է։
Նկարչական աշխատանքները
Որպես գեղանկարիչ Մարտին դե Վոսը հատկապես մեծ աշխատանքներ է կատարել 1580 թվականից 1585 թվականը։ Այս ժամանակահատվածում նա ստեղծեց ավելի քան 1600 աշխատանք, որտեղ առկա էին առավել հայտնի գեղանկարներ և գրաֆիկական աշխատանքներ։ Նա այդ ամենը պետք է աներ մեծ իշխանություն ունեցող դարաշրջանում և Նիդերլանդների զարգացման շրջանում։ Այս շրջանը համարվում է հոլանդական գեղանկարչության ոսկե դար։ Դե Վոսի աշխատանքները գտնվում են աշխարհում շատ հայտնի թանգարաններում, ինչպիսիք են Գուգգենհայմի թանգարանը Բիլբաոյում, կերպարվեսի և հնագիտության Շալոն-ան-Շամպան թանգարանում, կերպարվեստի թանգարան Սեվիլյեում։ Կուրտոյի արվեստի ինստիտուտը Լոնդոնում և Սան Ֆրանցիսկոյի թանգարանը ևս ունեն մի շարք աշխատանքներ վարպետից։
Աղբյուրներ
Կատեգորիա:Ֆլամանդացի նկարիչներ
Դոնալդ Ռեյֆիլդ
Դոնալդ Ռեյֆիլդ (Donald Rayfield, ), բրիտանացի գրականագետ, ռուս և վրաց գրականության պրոֆեսոր Լոնդոնի Մարիա թագուհու համալսարանում (Queen Mary, University of London), ռուսերենից Անտոն Չեխովի գրքերի թարգմանությունների և 1917-1955 թվականների ԽՍՀՄ Պետական անվտանգության կոմիտեի պատմության հեղինակ է։ Տիրապետում է ռուսերենի և վրացերենի։
Փիլիսոփայության դոկտոր է (1977)։
Կենսագրություն
1963 թվականին ավարտել է Քեմբրիջի Մագդալեն քոլեջը (բակալավր)։
Դոնալդ Ռեյֆիլդի խմբագրությամբ տպագրվել է վրաց-անգլերեն երկհատոր բառարան։
1963 թվականից ամուսնացած է Ռոզալինդ Մուրի (Rosalind Moore) հետ, ունեն երեք երեխա։
Արտաքին հղումներ
Կատեգորիա:Բրիտանացի գրողներ Կատեգորիա:Անգլիացի գրողներ Կատեգորիա:20-րդ դարի բրիտանացի գրողներ Կատեգորիա:Վրաց գրականություն Կատեգորիա:Չեխովագետներ Կատեգորիա:Գրականագետներ Կատեգորիա:Անգլիացի լեզվաբաններ Կատեգորիա:Անգլիացի պատմաբաններ Կատեգորիա:Փիլիսոփայական գիտությունների դոկտորներ
Վլադիմիր Դվալիշվիլի
Վլադիմիր Դվալիշվիլի (ვლადიმერ დვალიშვილი, ), վրացի ֆուտբոլիստ, «Ատիռաու» ակումբի հարձակվող։
Կարիերա
Պրոֆեսիոնալ կարիերան սկսել է Թբիլիսիի « Դինամո յում», որտեղ խաղացել է չորս մրցաշրջան և անց է կացրել 59 խաղ՝ խփելով 27 գնդակ։ Երկու անգամ դարձել է երկրի չեմպիոն։
2006 թվականի հունիսին պայմանագիր է կնքել Ռուսթավի «Մետալուրգի» հետ։ Հաջորդ մրցաշրջանում դարձել է չեմպիոն։
2009 թվականի հուլիսի 7-ին Դվալիշվիլին երկամյա պայմանագիր կնքեց իսրայելական «Մաքաբի» հետ։
2009 թվականի հուլիսի 15-ին նորամուտը նշեց Չեմպիոնների Լիգայում, երկրորդ ընտրական փուլում «Գլենտորանի» դեմ խաղում։ Այդ խաղում խփեց երկու գոլ։ Հաջորդ տուրում «Ակտոբեի» Դվալիշվիլին խփեց ևս երկու գոլ։
Արտաքին հղումներ
Կատեգորիա:Վրացի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Վրաստանի հավաքականի ֆուտբոլիստներ Կատեգորիա:Դինամո Թբիլիսիի ֆուտբոլիստներ
Չեխովի փողոց (Դոնեցկ, Ռոստովի մարզ)
Չեխովի փողոց (Улица Чехова), փողոց Ռուսաստանի Ռոստովի մարզի Դոնեցկ քաղաքում։ Անվանվել է ռուս նշանավոր գրող Անտոն Պավլովիչ Չեխովի (1860-1904) պատվին։ Սկիզբ է առնում Սերաֆիմովիչի փողոցը Խաղաղության պողոտային կապող ճանապարհից և ավարտվում 6-րդ անցուղի փողոցի հետ հատումով։ Երկարությունը 300 մետր է։
Նկարագրություն
Ռոստովի մարզի Դոնեցկ քաղաքի Չեխովի փողոցը սկսվում է Սերաֆիմովիչի փողոցը Խաղաղության պողոտային կապող ճանապարհից և ավարտվում 6-րդ անցուղի փողոցի հետ հատումով։ Կարճ փողոց է. երկարությունն ընդամենը 300 մետր է։ Փողոցում կա համարակալված 22 շինություն. ձախ կողմում (կենտ համարներ)՝ 11 շենք, իսկ աջ կողմում (զույգ համարներ)՝ նույնպես 11 շենք։
Չեխովի փողոցի փոստային դասիչն է՝ 346332։
Անվանվել է ռուս նշանավոր գրող և դրամատուրգ, մասնագիտությամբ բժիշկ, կարճ պատմվածքների լավագույն վարպետներից մեկի՝ Անտոն Պավլովիչ Չեխովի (1860-1904) պատվին։ Չեխովը սերտորեն կապված է Ռոստովի մարզի և, մասնավորապես, Տագանրոգ քաղաքի հետ, որտեղ նա ծնվել է։
Արտաքին հղումներ
Կատեգորիա:Դոնեցկի (Ռոստովի մարզ) փողոցներ